Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: „Az A. Függelék A/43. számú melléklete a 6/1990. (IV. 12.) KöHÉM rendelethez1
Paragraph Index: 3584

1. A gyártás megfelelõsége 1.1. Az EGK-alkatrész- típusjóváhagyási jelet viselõ valamennyi, felcsapódó víz elleni védõberendezésnek meg kell felelnie a jóváhagyott típusnak. Az EGK típus-jóváhagyási jelet kibocsátó hatóság egy mintát magánál tart arra a célra, hogy – az EGK-alkatrész-típusbizonyítvánnyal együtt – megállapítható legyen, hogy az EGK-alkatrész- típusjóváhagyási jellel forgalmazott berendezések teljesítik-e a jelzett követelményeket. 1.2. A berendezés típusát a minta, valamint az EGK-alkatrész-típusjóváhagyásának kérelmezésekor benyújtott leíró dokumentumok határozzák meg. Ugyanahhoz a típushoz tartozónak olyan berendezéseket lehet tekinteni, amelyek jellemzõi egyformák a mintául szolgáló berendezés jellemzõivel, és amelyek egyéb alkatrészei sem térnek el a mintául szolgáló berendezés alkatrészeitõl, nem számítva az ebben a mellékletben említett jellemzõket nem érintõ eltéréseket. 1.3. A jóváhagyott típus gyártási megfelelõségének biztosítása érdekében a gyártó rutinvizsgálatokat végez. Ebbõl a célból a gyártó köteles: – vagy olyan laboratóriummal rendelkezni, amely az elsõrendû fontosságú vizsgálatok elvégzéséhez megfelelõ felszereltségû, vagy – valamely jóváhagyott laboratórium által elvégeztetni a gyártásmegfelelõségi vizsgálatokat. A gyártásmegfelelõségivizsgálatokeredményei legalábbévente egyszer, betekintés céljábóla hatáskörrelrendelkezõ hatóság rendelkezésére állnak. 1.4. A hatáskörrel rendelkezõ hatóság szúrópróbaszerû ellenõrzéseket is végezhet. 1.5. A gyártásnak a jóváhagyott berendezéstípussal való azonosságát a III. Részben rögzített körülmények között, illetve módszerekkel összhangban kell ellenõrizni. Az alkatrész-típusjóváhagyást megadó hatóság kérésére a gyártó a hatóság rendelkezésére bocsátja vizsgálatok, vagy megfelelõségi ellenõrzések céljából a típusjóváhagyást korábban elnyert típusú berendezéseket. 1.6. A berendezések megfelelõsége akkor áll fenn, ha 10, véletlenszerûen választott mintából 9 megfelel a III. Rész 1. és 2. alfüggelékének 4. pontjában foglalt követelményeknek. 1.7. Amennyiben nem teljesül az 1.6. pontban meghatározott feltétel, úgy további 10, véletlenszerûen választott mintát kell megvizsgálni. Az összes elvégzett mérés átlagának meg kell felelnie a III. Rész 1. és 2. alfüggelékének 4. pontjában foglalt elõírásoknak, és egyik egyedi mérés értéke sem lehet kisebb, mint a meghatározott érték 95%-a.

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes